ซีไอเอ็มบีขึ้นดอกกู้ 0.125%
ธนาคารซีไอเอ็มบี ไทย ขึ้นดอกเบี้ยเงินกู้ MRR พร้อมเงินฝากประจำ มีผล 1 ก.พ. นี้
31 ม.ค. 2562

ธนาคารซีไอเอ็มบี ไทย ขึ้นดอกเบี้ยเงินกู้ MRR พร้อมเงินฝากประจำ มีผล 1 ก.พ. นี้
นายอดิศร เสริมชัยวงศ์ รองกรรมการผู้จัดการใหญ่ ธุรกิจรายย่อย ธนาคารซีไอเอ็มบี ไทย เปิดเผยว่า ธนาคารได้ปรับขึ้นดอกเบี้ยเงินกู้ประเภทรายย่อยชั้นดี (เอ็มอาร์อาร์) 0.125% และ ปรับขึ้นดอกเบี้ยเงินฝากประจำ 3 เดือน 6 เดือน 9 เดือน สำหรับวงเงินฝากไม่เกิน 2 ล้านบาท ในอัตรา 0.25% ส่วนเงินฝากประจำ 12 เดือน วงเงินไม่เกิน 2 ล้านบาท ขึ้นดอกเบี้ย 0.1% มีผลตั้งแต่วันที่ 1 ก.พ. 2562 เป็นต้นไป
ทั้งนี้ หลังปรับขึ้นดอกเบี้ยแล้ว ส่งผลให้ดอกเบี้ยเงินกู้เอ็มอาร์อาร์ เป็น 7.875% ส่วนดอกเบี้ยเงินกู้ลูกค้ารายใหญ่ชั้นดี (เอ็มแอลอาร์) ส่วนดอกเบี้ยเงินฝากประจำ 3 เดือนอยู่ที่ 1.3% ส่วน 6 เดือนและ 9 เดือน อยู่ที่ 1.55% ขณะที่ เงินฝากประจำ 12 เดือนอยู่ที่ 1.65%
 นายอดิศร กล่าวว่า การตัดสินใจปรับขึ้นดอกเบี้ยกระดานทั้ง 2 ขา เพราะต้นทุนการเงินของธนาคารสูงขึ้น หลังดอกเบี้ยตลาดเงินตามดอกเบี้ยนโยบายที่ขึ้น 0.25% เมื่อเดือน ธ.ค. ที่ผ่านมา ทำให้ธนาคารเล็กซึ่งมีการกู้ยืมในตลาดเงินมาก ประสบกับต้นทุนที่สูงขึ้น โดยยืนยันไม่มีปัญหาสภาพคล่อง ปัจจุบันอัตราสินเชื่อต่อเงินฝากอยู่ที่ 100% แต่อัตราสินเชื่อต่อแหล่งเงินรวมอยู่ที่ 96-97%
สำหรับดอกเบี้ยเอ็มอาร์อาร์ใช้กับสินเชื่อบ้านอย่างเดียว ซึ่งการปรับขึ้นอาจส่งผลกระทบต่อการตัดสินใจขอสินเชื่อบ้าง แต่ไม่ถึงกับทำให้ลูกค้าหนี เพราะแคมเปญดอกเบี้ยบ้านของธนาคารยังต่ำสุดในระบบ ใช้เอ็มอาร์อาร์ลบ หลังขึ้นดอกเบี้ยลูกค้าใหม่อาจมีค่างวดที่เพิ่มขึ้นเล็กน้อยหลักร้อยบาทเทียบกับ กู้ 1 ล้านบาทส่วนลูกค้าเก่าไม่ได้รับผลกระทบ ยังผ่อนชำระเท่าเดิม แต่ตัดเงินต้นน้อยลง